‫הכלא השמור ברנדווליי, דרום אפריקה.‬
‫כאן נמצאים כמה מהגנגסטרים‬ ‫האלימים ביותר במדינה.‬
‫רצח, הלבנת כספים, חטיפה…‬
‫אבל הם לא סתם גנגסטרים.‬
‫רוב האסירים כאן משתייכים‬ ‫לכנופיות המספרים הידועות לשמצה.‬
‫זה מקום שקשה לאהוב.‬ ‫זה לא הבית של אימא שלך.‬
‫הם חיים לפי קוד אלים…‬
‫המספר שלי דורש‬ ‫שגם אחד ממפקדי הכלא ימות.‬
‫…מה שמסכן את הסוהרים כאן…‬
‫נדקרתי.‬
‫ומאיים על אנשים מבחוץ, כמוני.‬
‫אנחנו פשוט ממשיכים לרצוח.‬
‫שמי רפאל רואו.‬
‫אני מבלה שבוע כאסיר‬ ‫בבית הסוהר הזה בדרום אפריקה,‬
‫שנשלט בידי כנופיות המספרים.‬
‫אבל זו לא הפעם הראשונה שלי מאחורי הסורגים.‬
‫הורשעתי בבריטניה ברצח אותו לא ביצעתי,‬
‫ונידונתי למאסר עולם‬ ‫ללא אפשרות לשחרור מוקדם.‬
‫נדרשו לי 12 שנים ארוכות כדי לטהר את שמי.‬
‫כעת, אני מסייר בעולם‬
‫כדי לגלות איך נראים החיים‬
‫בתוך בתי הסוהר הקשים בעולם.‬
‫קייפ טאון, דרום אפריקה.‬
‫עיר חוף משגשגת.‬
‫אבל בפאתי העיר נמצאים ״קייפ פלאטס״,‬
‫שריד מתקופת האפרטהייד.‬
‫אנשים שנחשבו ״צבעוניים״‬ ‫אולצו לחיות כאן בעוני.‬
‫לגבי רבים, זה המצב גם כעת.‬
‫האזור סובל מאלימות כנופיות,‬
‫ושמונה מעשי רצח מתרחשים בכל יום ממוצע.‬
‫המצב נהיה מסוכן כל כך,‬ ‫שהצבא נשלח למקום בניסיון להשיב את הסדר.‬
‫שיעור הרציחות בקייפ טאון‬ ‫הוא אחד הגבוהים ביותר בעולם,‬
‫והערב אני מצטרף ליחידה למלחמה בכנופיות.‬
‫אני מצטרף ליחידה נגד כנופיות‬ ‫בפשיטה נגד כנופיית סמים חמושה.‬
‫סרן אלתיאה ג׳פרה מפקדת על הפשיטה‬
‫באחת השכונות הידועות לשמצה באזור.‬
‫את מרבה להיתקל בגנגסטרים שנושאים נשק,‬
‫ומאיימים על השוטרים שלך בנשק הזה?‬
‫כן.‬
‫לפני שבוע וחצי,‬ ‫באזור שאליו אנחנו נוסעים עכשיו,‬
‫שוטר נורה בעת מילוי תפקידו בידי גנגסטרים.‬
‫אז זה איום אמיתי.‬
‫היכונו.‬
‫תיכנסו ותסגרו את הדלת.‬
‫הם אומרים לאנשים להיכנס לבתים.‬
‫יש כאן יותר ממאה אלף חברי כנופיות‬
‫שנלחמים על שליטה בשכונות האלה.‬
‫מה זה? MG 13? מונגרל?‬
‫מונגרל.‬ ‫-כן.‬
‫מה הם עושים איתם?‬
‫לכנופיות מסוימות יש סמלים מסוימים,‬
‫קיצורים מסוימים מקועקעים על גופם.‬ ‫כפי שאתה רואה, הם מכנופיית מונגרל.‬
‫קעקוע ״MG״ הוא של כנופיית מונגרל.‬
‫בבלוק הדירות הזה, זו כנופייה אחת.‬
‫זו כנופייה אחרת.‬
‫זה המקום שלו. אסור לו לזוז.‬
‫אנו נכנסים לאחד מבנייני הדירות‬
‫שבהם מתגוררים סוחרי סמים, לפי דיווחים.‬
‫אני פקד ג׳פרה מהיחידה נגד כנופיות.‬ ‫נמסר לי שיש לכם כאן סכום כסף גדול.‬
‫כמה כסף יש פה?‬
‫כספי אבקת הכביסה שלי.‬
‫כספי אבקת כביסה?‬ ‫-כן.‬
‫אני רוצה לקנות ממך אבקת כביסה.‬
‫אתה משוחרר בערבות על איזה סעיף?‬ ‫-רצח.‬
‫אפשר להיכנס?‬
‫תסיר את החולצה בבקשה.‬
‫אנחנו צריכים לראות‬ ‫אילו סמלי כנופיות יש לך.‬
‫לאיש יש כמה קעקועים,‬
‫חלקם של הכנופייה שלו,‬
‫אבל אחד הוא מספר בלבד.‬
‫״26״.‬ ‫-כן.‬
‫האיש שגר כאן שוחרר בערבות,‬
‫על רצח,‬
‫והמספר 26 מקועקע על גופו,‬
‫ואני מניח שזה סימן שהוא שייך‬ ‫לאחת מכנופיות המספרים בכלא.‬
‫חייהם של האנשים האלה נמצאים‬ ‫בשליטה מוחלטת של הכנופיות בהן הם חברים,‬
‫ואם הם מגיעים לבית הסוהר,‬
‫הם פשוט מחליפים את נאמנותם‬ ‫מכנופיית הרחוב שלהם‬
‫לכנופיות שמקושרות אליהן בכלא.‬
‫אלה כנופיות המספרים הנודעות לשמצה.‬
‫רבים מהעצורים בפשיטה אמש‬
‫יגיעו בסופו של דבר לכאן:‬
‫הכלא השמור ברנדווליי.‬
‫אני מזיע בתוך הרכב הזה,‬
‫בדרכי לבלות כאן שבוע כדי לגלות איך זה‬
‫להיות אסיר בכלא שנשלט‬ ‫בידי כנופיות המספרים.‬
‫בתור אזרח זר, בתור אסיר חדש,‬
‫שאין לו קשרים באף אחת מהכנופיות‬
‫שמנהלות את בתי הסוהר האלה,‬
‫אני לא יודע איך יקבלו אותי.‬
‫אני רוצה לדעת איך בית הסוהר הזה מתפקד‬
‫כשהכנופיות שבתוכו חזקות כל כך.‬
‫איך הם מסוגלים לשלוט‬
‫באסירים שיש להם שיטה משלהם,‬ ‫היררכיה משלהם,‬
‫כללים משלהם, דרך פעולה משלהם?‬
‫איך שומרים הסוהרים על עצמם,‬
‫ועל אסירים חדשים כמוני?‬
‫האסירים מגיעים לכאן מבתי הסוהר בכל האזור‬
‫כדי לרצות עונשי מאסר ממושכים‬ ‫על עבירות חמורות.‬
‫העובדה הפשוטה שהם לא רק אוזקים את הידיים‬ ‫אלא גם קושרים את הרגליים בשלשלאות‬
‫מראה הם כולאים פה פושעים קשוחים,‬
‫ופועלים לריסונם בכל האמצעים.‬
‫תישמע להוראות שלנו. אחרי שאשחרר‬ ‫את היד שלך, תניח אותה על ברך ימין.‬
‫עכשיו נערוך עליך חיפוש בעירום,‬
‫אז תסיר את כל הבגדים שלך.‬ ‫תישאר רק בתחתונים.‬
‫בנוסף, בזמן שאתה מתפשט,‬
‫אנחנו מחפשים קעקועים על הגוף שלך.‬
‫תסתובב בבקשה.‬
‫תרים ידיים.‬
‫חברים בכנופיות המספרים של דרום אפריקה‬ ‫מקועקעים בדרך כלל,‬
‫למטרות זיהוי.‬
‫כפי שאתה רואה, אין לי קעקועים.‬ ‫-כן.‬
‫אז אין סימן שאני חבר בכנופיית מספרים?‬ ‫-כן.‬
‫באפריקנס זה נקרא ״פראנס״,‬ ‫אדם שאינו חבר בכנופייה.‬
‫העצה שלי אליך היא‬ ‫להיכנס לשם ולא להיראות מפוחד,‬
‫ולהישמע להוראות. תעשה מה שאומרים לך.‬
‫כי בתור אדם שאינו חבר בכנופייה,‬
‫אסור לך לעשות שום דבר בלי הוראה מהם.‬
‫ככה זה אצלם. יש להם קוד התנהגות משלהם.‬
‫קוד התנהגות שאין לכם שליטה עליו?‬
‫שאין לנו שום שליטה עליו.‬
‫טוב.‬
‫מכניסים אותי למערכת ומשבצים אותי לאגף.‬
‫שובצת באגף שאנחנו קוראים לו K-3.‬
‫למה לצפות ב־K-3?‬
‫זה האגף שבו נמצאים הכי הרבה חברי כנופיות.‬
‫כל האסירים שמשויכים לכנופייה הזאת‬
‫נמצאים באגף הזה.‬
‫אני לחוץ יותר ויותר‬ ‫לקראת קבלת הפנים שמצפה לי.‬
‫מיהם חברי כנופיות המספרים האלה?‬
‫למה הם יצפו ממני?‬
‫זה האגף שבו תתגורר.‬
‫לפני שמשבצים אותי בתא,‬ ‫נאמר לי להתייצב אצל מר הנדרי,‬
‫אחראי האוריינטציה ב־K-3.‬
‫רפאל רואו.‬
‫אתה חבר בכנופיות כלשהן?‬
‫לא.‬
‫לא חבר בשום כנופייה.‬ ‫-ממש לא.‬
‫יש פה שלוש כנופיות עיקריות:‬
‫26, 27, ו־28.‬
‫ישנם…‬
‫ריטואלים מסוימים,‬
‫שמתרחשים בבתי סוהר בדרום אפריקה.‬
‫אל תיכנס לחדר ותקפוץ על איזו מיטה שבא לך,‬
‫ותחליט שהיא שלך.‬
‫אני יכול לתת לך מיטה ולהגיד‬ ‫״רפאל, תישן כאן״,‬
‫אבל כשאני אצא ואנעל את הדלת,‬ ‫הם יוציאו אותך מהמיטה הזאת.‬
‫הם יחליטו איפה אתה תישן.‬
‫אין לכם שום שליטה על הפעולות שלהם?‬
‫אנחנו מנסים כמיטב יכולתנו‬ ‫לעצור את זה, אבל…‬
‫זה חסר טעם.‬
‫מר בוצנגרקה, קח אותו לחדר 10.‬
‫שמעתי שכל אסיר ב־K-3‬
‫משתייך לאחד משלושת הפלגים‬ ‫של כנופיית בית הסוהר.‬
‫מספריהם: 26, 27 ו־28.‬
‫תתרחק מהכלא.‬
‫זה מקום שקשה לאהוב.‬ ‫זה לא הבית של אימא שלך.‬
‫האסירים נעולים פה, מאחורי הסורגים האלה,‬
‫ואני עומד להיכנס לתא שלי‬ ‫ולפגוש את חבריי לתא בפעם הראשונה.‬
‫שותפיי לתא יהיו שמונה גנגסטרים‬ ‫מקייפ פלאטס,‬
‫כולם חברים בכנופייה.‬
‫כאן?‬
‫שלום, אני רפאל.‬
‫אני מנסה להציג את עצמי לחבריי לתא,‬
‫אבל הם מתעלמים ממני לחלוטין.‬
‫מעולם לא זכיתי לקבלת פנים כזאת.‬
‫במקום זאת, חבריי לתא‬ ‫מצדיעים זה לזה בתנועות ידיים,‬
‫ומקיימים מפגש בשפה זרה.‬
‫אין לי מושג מה הם עושים.‬
‫אני נעול בתא, ועכשיו הם בשליטה מוחלטת.‬
‫אתה מדבר אנגלית?‬ ‫-כן.‬
‫למה אתה בכלא?‬
‫שמי רפאל.‬
‫רפאל. למה אתה בכלא?‬
‫אני אף אחד.‬ ‫-אף אחד?‬
‫מה יש לך?‬
‫כסף?‬
‫משהו? מעיל? משהו?‬
‫אין לי כלום.‬ ‫-כלום?‬
‫לקחו ממני הכול.‬ ‫-לקחו ממך הכול.‬
‫אם נחפש ונמצא משהו,‬ ‫זה יהיה באשמתך, קפטן.‬
‫נראה שהם מוסרים את מה שאמרתי‬ ‫לשניים מחבריי לתא,‬
‫לי וקרטיס, שרוצים כעת לדבר איתי.‬
‫שב פה. אל תדבר הרבה.‬
‫כשאני אדבר, פשוט תענה.‬
‫טוב.‬
‫אז קוראים לך רפאל?‬ ‫-רפאל.‬
‫מאיפה אתה בחוץ?‬ ‫-אני מאנגליה.‬
‫מאנגליה?‬ ‫-מלונדון.‬
‫מלונדון?‬
‫אני רואה שיש לך נעליים יפות.‬
‫למה אמרת לנו שלא הבאת כלום?‬
‫לקחו לי את כל החפצים.‬
‫את כל החפצים?‬
‫אין לי שום רכוש, רק זוג נעליים ש…‬
‫כן, אבל אתה כזה טיפש.‬
‫תחשוב על האנשים שינסו להשיג אותן.‬
‫לא היה לי זמן.‬ ‫-זה לא עניין של זמן.‬
‫נדבר בהמשך, אני ואתה.‬
‫אני רואה שיש לך נעליים יפות. הכול יפה.‬
‫מה מידת הנעליים שלך?‬
‫מידה 42.‬ ‫-נראה שהן במידה שלך.‬
‫במידה שלי, כן.‬ ‫-רואה את הנעליים?‬
‫נעליים יפות, כן.‬
‫נעליים חדשות, לא?‬ ‫-נעליים יפות.‬
‫נראה לי שלא מדובר רק בגניבת הנעליים שלי.‬
‫הם רוצים להשפיל אותי.‬
‫נראה שהן במידה שלך.‬
‫אכפת לך שאקח את הנעליים?‬ ‫-תנעל את זה.‬
‫כן, אכפת לי.‬
‫אכפת לך?‬
‫תנעל את זה.‬ ‫-אכפת לך?‬
‫זאת לא בקשה. אנחנו לוקחים לך את הנעליים.‬
‫אתה יודע למה?‬
‫אתה לבן. יש לך הרבה כסף.‬
‫יופי, תתחיל בנעליים.‬
‫אין לך זכות דיבור פה.‬
‫הבנת?‬ ‫-כן.‬
‫ניקח לך את החיים, אפילו בשביל זוג נעליים.‬
‫כן, אני מבין.‬
‫כן. אז עכשיו הכול בסדר?‬
‫אני לא מרוצה, אבל אני מבין.‬
‫אתה חייב. לא אכפת לנו מהרגשות שלך.‬
‫אנחנו ה־8.‬
‫אנחנו המנהיגים של ה־8.‬ ‫-טוב.‬
‫אם אתה לא תעשה בעיות, אני לא אעשה בעיות.‬ ‫-אני לא אעשה בעיות.‬
‫טוב, אז יהיה בסדר.‬ ‫-ותציע את המיטה בעצמך. בוא.‬
‫אני אראה לך מה עושים.‬
‫לי וקרטיס הם חברי 28 שמנהלים את התא,‬
‫ולא נראה שהם יעשו לי חיים קלים.‬
‫הדבר היחיד שיעזור לך לשרוד זה כסף.‬
‫כי אני יודע שללבנים יש כסף.‬
‫אני לא לבן.‬ ‫-זה קל.‬
‫אתה לא לבן?‬ ‫-אני לא לבן.‬
‫אבא שלי שחור. אימא שלי לבנה.‬
‫אז אתה רק נראה לבן,‬ ‫אבל מבפנים, אתה שחור.‬
‫נכון.‬ ‫-טוב, בסדר.‬
‫בוא.‬
‫זאת… תראה. המיטה שלך.‬
‫אתה תישן כאן.‬
‫אחרי שלי קובע איפה אישן,‬
‫מכירים לי את המספרים האחרים בתא.‬
‫זה טראבלס.‬
‫הוא 26.‬
‫שבעה מאסרי עולם.‬
‫גם הוא יושב על רצח. הוא מווסבנק.‬
‫רואה אותו?‬
‫ברור שהם מנסים לאיים עליי,‬
‫ואשקר לכם אם אגיד שלא פחדתי.‬
‫הבחור הזה…‬
‫זה קלופי.‬
‫הוא 27.‬
‫הוא רוצח שכיר ידוע ממננברג.‬
‫רואה אותו?‬
‫הוא חושב שאולי אנחנו נראים כמוהו.‬
‫הוא לבן, אחי.‬
‫הם מבהירים שאני לא אחד מהם.‬
‫שמעת מה הוא אמר?‬
‫אתה אומר… תראה איך אתה נראה עכשיו.‬
‫אתה תגיד לסוהרים שלקחנו לך את הנעליים?‬
‫ודאי שלא.‬ ‫-אתה בטוח?‬
‫לא אגיד שום דבר לאף אחד.‬
‫חבריי לתא, שהורשעו בסעיפי רצח מרובים,‬
‫נותנים לי משימה.‬
‫אתה… בגלל שזה היום הראשון שלך,‬
‫אתה תכבס כמה בגדים שלנו.‬
‫אתה רוצה שאכבס את זה?‬
‫כן, תכבס הכול.‬
‫אתה תכבס הכול היום.‬
‫נלמד אותך לכבס ביד.‬
‫מעמידים אותי במקומי: אני הכובס.‬
‫עושים לי פה הפחדה.‬
‫דורשים ממני לעשות דברים.‬
‫אני מציית לבקשות שלהם, בינתיים.‬
‫ותייבש אותם כשאתה מסיים.‬
‫אם אתה פראנס, אז אתה מכבס לנו.‬
‫אם אני מה?‬
‫אם אתה פראנס.‬
‫תקשיב למה שאני אומר. אם אין עליך סימן,‬
‫כמו 26, 27, 28…‬
‫טוב.‬ ‫-הבנת?‬
‫אם אתה לא מסומן, אתה מכבס לנו.‬
‫אבל אם אתה מסומן,‬ ‫אנחנו לא עושים לך את זה.‬
‫אז אתה אחד משלנו. הבנת?‬
‫ככה זה עובד בכלא.‬
‫בתור אחד שאינו חבר בכנופייה, ״פראנס״,‬
‫נראה שאני בתחתית הסולם.‬
‫תעשה שיחת טלפון.‬
‫אתן לך מספר חשבון, ותגיד לאנשים שלך‬ ‫שיעבירו כסף לחשבון של אנשים שלי, בחוץ.‬
‫אנחנו צריכים לשרוד, אז…‬
‫ואם לא אעשה את זה?‬
‫אין אפשרות כזאת.‬
‫הבנת אותי?‬ ‫-כן.‬
‫נראה שיש לי שלוש ברירות:‬
‫לשלם פרוטקשן, להצטרף לכנופייה,‬
‫או לקבל יחס של משרת.‬
‫בבתי הסוהר שהייתי בהם באנגליה…‬
‫פה זה לא אנגליה. פה זה דרום אפריקה.‬
‫כל מי שבחדר הזה, אנחנו…‬
‫אנחנו רוצחים אנשים. אין לי זמן לזה.‬
‫די כבר עם זה, כי אני רואה שאתה…‬
‫אתה מדבר הרבה.‬
‫נראה לי שהם בוחנים אותי.‬
‫ואני לא אסרב לאתגרים שלהם,‬
‫כי זה רק יגרום להם להיות עוינים אליי,‬
‫ואני לא צריך להרגיז אותם‬ ‫מהרגע שאני נכנס.‬
‫זה רק סוף היום הראשון שלי,‬
‫ואם ככה נראים חייו של פראנס,‬
‫אני מבין למה רבים כל כך‬ ‫מצטרפים לכנופיות המספרים.‬
‫- יום 2 -‬
‫למחרת בבוקר, לשמחתי,‬
‫החבר׳ה מתייחסים אליי פחות,‬
‫ומתכוננים לארוחת הבוקר.‬
‫כל אחד בתורו.‬
‫הם יוצאים בטור ואוכלים משהו.‬
‫וככה היום מתחיל.‬
‫אני שמח לצאת מהתא הצפוף‬
‫ולנשום אוויר צח.‬
‫אתם לוקחים אוכל ואוכלים בחוץ, או כאן?‬
‫לא, אוכלים כאן.‬ ‫-לא הרשו לכם לאכול בחוץ?‬
‫אנחנו באגף השמור,‬
‫כי יש פה הרבה רוצחים.‬
‫אנחנו האנשים שנחשבים כמסוכנים.‬
‫וזה נכון?‬
‫שאנחנו אנשים מסוכנים?‬
‫אני מדבר על עצמי: אני אדם מסוכן.‬
‫אני לא אוהב להתיידד איתם,‬ ‫בגלל שהם לא חברים שלי.‬
‫לפי המספר שלי.‬
‫בודקים אם יש עלינו נשק‬ ‫בדרך לארוחת הבוקר,‬
‫וכעבור כמה רגעים, אנחנו שוב נעולים בתא.‬
‫למה המגש שלך גדול משלי?‬ ‫זה אומר שאתה מקבל יותר ממני.‬
‫בגלל שאני מבקש. אני מבקש עוד.‬
‫אני לא אוהב לאכול קטן.‬
‫כשאני מתיישב לארוחת בוקר עם חבריי לתא,‬
‫אני רוצה לדעת יותר‬ ‫על הזובור המוזר שהם עשו לי אתמול.‬
‫אפשר לשאול אותך משהו? כשהגעתי הנה אתמול,‬
‫דיברתם בשפה שאף פעם לא שמעתי.‬
‫זו לא הייתה אפריקנס, ולא אנגלית.‬ ‫איזו שפה זו הייתה?‬
‫כשדיברתם ביניכם,‬
‫איזו שפה זאת הייתה?‬ ‫-היא נקראת ״סבלה״.‬
‫מה זה ״סבלה״?‬
‫זאת שפה מיוחדת?‬
‫זאת השפה שאתה לומד בכנופייה.‬
‫זו שפה של כנופיות?‬ ‫-כן.‬
‫באמת?‬
‫אז מי שלא חבר בכנופייה לא מבין אותה,‬
‫לא לומד את השפה הזאת.‬
‫אז כשהוא ניגש אליי‬
‫ושאל אותי שאלות, ואז הלך ודיווח לכם…‬
‫הוא שאל אותך מי אתה.‬ ‫-כן.‬
‫הוא רצה לדעת למה אתה בכלא.‬
‫ולמה זה חשוב?‬
‫ככה אתה תרוויח כבוד.‬
‫אם אני וטראבלס רבים,‬
‫קרטיס חייב להיות מסוגל להפריד בינינו.‬
‫וכשהוא מדבר, אנחנו מיד חייבים להקשיב לו.‬
‫הוא הבכיר ביותר, ואנחנו מתחתיו.‬
‫אתה הכי בכיר פה?‬
‫כן…‬
‫יש דרגות בכנופיות?‬ ‫-כן.‬
‫מחייל ומעלה.‬
‫אני רואה על חבריי לתא קעקועים שונים‬
‫עם כוכבים, או דשים,‬ ‫שנראים כמו סמלים צבאיים.‬
‫איך מטפסים בסולם הדרגות?‬
‫זה עניין של דיפלומטיה?‬ ‫של כישרון למשא ומתן?‬
‫רק רגע.‬
‫רפאל, כשאתה מדבר על הכנופייה,‬
‫תיזהר מאוד במה שאתה אומר על הכנופייה.‬
‫הדברים שאתה שואל עליהם עכשיו‬
‫הם דברים סודיים. טוב?‬
‫אתה מתכוון לשאלות על…‬
‫הכנופייה.‬
‫לולא הכנופייה,‬
‫אפילו לסוהרים לא הייתה‬ ‫מידת השליטה שיש להם בכלא.‬
‫בזכות הכנופייה,‬
‫אתה רואה את המשמעת שאתה רואה.‬
‫את הסדר שאתה רואה.‬
‫כמו החוקים שיש בספרים שלהם,‬ ‫גם לנו יש חוקים.‬
‫כל אחד מאיתנו‬
‫גדל בתוך הדבר הזה.‬
‫אנחנו לא נוותר בקלות‬
‫על מה שאנחנו יודעים ועל מה שיש לנו.‬
‫ואתה לא רוצה שיבינו…‬
‫לא. זה לא עניין של‬ ‫״אני לא רוצה שיבינו״. תבין…‬
‫זה להגנתו. אנשים נרצחים בגלל זה.‬
‫כן. זאת עובדה.‬
‫חבריי לתא, כמו כל האסירים באגף הזה,‬
‫הם מסוכנים ביותר.‬
‫אבל אם כולם חברים באותן הכנופיות,‬
‫למה לא מרשים לנו‬ ‫לצאת החוצה כדי להיות יחד ולאכול?‬
‫כשאתה רוצה שהסוהר יבוא,‬ ‫אתה קורא לו ״צ׳יף״.‬
‫צ׳יף! אפשר? צ׳יף!‬
‫אפשר לדבר איתך רגע?‬
‫שלום.‬ ‫-שלום.‬
‫לא מרשים להם לצאת לשם כדי לשבת ולאכול.‬
‫למה?‬
‫קל לנו יותר להתמודד עם עשרה אסירים‬
‫מאשר עם כל השישים.‬
‫טוב.‬
‫אולי לאחד מהם יש בעיה‬ ‫עם מישהו שיושב בצד השני.‬
‫ואתה לא ידעת.‬
‫הוא עלול לדקור אותו, או השד יודע מה.‬
‫ואתה יודע מה תהיה התוצאה?‬
‫זה יחזור אלינו.‬
‫לצוות?‬
‫זה יחזור אלינו.‬
‫אסיר לא יצֵא סתם מתא‬ ‫וידקור סוהר בלי סיבה.‬
‫ב־1995 דקרו אותי בלי סיבה.‬
‫דקרו אותך?‬ ‫-בלי…‬
‫דקרו אותי.‬
‫עברתי ליד הסורגים, ודקרו אותי דרך הסורגים.‬
‫שאלתי אותו, ״למה דקרת אותי״?‬ ‫הוא אמר ״היית הכי קרוב״.‬
‫אמרנו, ״המקום והזמן הלא־נכונים״.‬
‫כן.‬
‫אבל הם יודעים שאם אתה מצטרף לכנופייה,‬
‫לפעמים, שנה אחת יכולה להפוך ל־20 שנה.‬
‫אז זאת החלטה שכל אחד מקבל עם עצמו.‬
‫ההזדמנות היחידה‬ ‫של האסירים המסוכנים כאן לצאת החוצה‬
‫היא פרקי זמן קצרים שמוקדשים להתעמלות.‬
‫אחרי ארוחת הבוקר,‬ ‫אני נלקח החוצה, יחד עם תא אחר,‬
‫כדי לשחק קריקט.‬
‫הבחור הזה… הפרצוף שלו מכוסה בקעקועים, ו…‬
‫הוא… הוא ניגש אליי.‬
‫היי, מה שלומך.‬
‫הכול בסדר?‬ ‫-כן. איך אתה?‬
‫אני רפאל.‬ ‫-טוב. אני מסלינו.‬
‫מסלינו? טוב.‬
‫בכלא קוראים לי ״בית קברות״.‬
‫״בית קברות״?‬
‫-״בית קברות״, כן.‬
‫אתה משחק קריקט?‬
‫כן, אני יודע לשחק קריקט.‬ ‫-טוב.‬
‫אני לא כזה טוב, אבל אני יודע לשחק.‬
‫טוב.‬ ‫-כן?‬
‫בוא איתי.‬ ‫-טוב.‬
‫חבר׳ה, קוראים לו רפאל, טוב?‬
‫גם הוא רוצה לשחק קריקט.‬
‫הכינוי שלו, המקועקע, הוא ״בית קברות״.‬
‫לא קשה לראות שמסלינו חבר בכנופייה בכלא.‬
‫המספר 28 מקועקע על המצח שלו.‬
‫אני רוצה להראות לו איך.‬
‫רפאל?‬
‫אראה לך.‬
‫קודם כול…‬
‫הכתפיים שלי כבר לא חזקות.‬
‫לא? למה?‬
‫בגלל שאני זקן.‬ ‫-אתה זקן?‬
‫אני מזדקן. זאת עבודה קשה.‬
‫זה מהיר.‬
‫רפאל!‬
‫כמה זמן נשאר לך?‬
‫מאסר עולם.‬
‫אתה במאסר עולם?‬
‫מה עשית?‬ ‫-הרבה פשעים.‬
‫רצח, הלבנת כספים, חטיפה, ניסיון לרצח…‬
‫כל מיני דברים.‬
‫ומה היה העונש הקודם שלך?‬
‫הייתי פה 12 שנים.‬
‫על איזה סעיף?‬ ‫-רצח.‬
‫את מי הרגת?‬
‫את דוד שלי.‬
‫הרגת את דוד שלך?‬
‫ואת מי הרגת הפעם?‬
‫חבר בכנופייה אחרת.‬
‫אז רצחת פעמיים? או יותר?‬
‫יותר.‬
‫הסעיפים נגדי… זה 24 סעיפים.‬
‫24 סעיפי רצח?‬
‫איך הרגת אנשים?‬ ‫-עם נשק.‬
‫ירית באנשים?‬ ‫-יריתי באנשים.‬
‫אז בכלא, אתה ב״28״?‬
‫אני ב״28״, כן.‬
‫ומה הדרגה שלך?‬
‫יש לי הרבה כוכבים.‬
‫יש לי 6־6.‬
‫יש לך אותו דבר בצד השני?‬ ‫-כן.‬
‫מה זה אומר? זו הדרגה שלך?‬
‫אתה גנרל? קולונל־גנרל?‬
‫כן.‬
‫איך מגיעים לדרגת קולונל?‬
‫מן הסתם, אתה חייב לשפוך דם.‬
‫בכלא?‬ ‫-כן.‬
‫את הדם של מי?‬
‫הסוהרים.‬
‫ואולי אח אחר שלי,‬
‫תקף 26 או 27…‬
‫הם נלחמים.‬ ‫-הם נלחמים, ויש דם.‬
‫טוב.‬
‫בגלל שנשפך דם, צריך למלא את הדם מחדש.‬
‫טוב.‬
‫אני חייב לקחת סכין או משהו‬
‫ולדקור סוהר.‬
‫זה הדבר היחיד שמיישב את העניינים.‬
‫זה נראה מוזר. למה את הסוהרים,‬ ‫שלא מעורבים בכנופיות?‬
‫למה הם נהפכים למטרה?‬
‫ככה זה.‬
‫מסלינו הוא הראשון בבית הסוהר שמספר לי‬
‫למה חברי הכנופיות תוקפים סוהרים ללא סיבה.‬
‫אני מניח שהוא מספר לי מפני שהוא הצליח‬
‫להגיע לדרגת קולונל־גנרל כנופייה.‬
‫ומה שהוא נאלץ לעשות כדי להגיע לאן שהגיע…‬
‫זה מחריד, באמת.‬
‫כדי לטפס בסולם הדרגות,‬
‫או כדי לנקום על שפיכת דמו של אחד מהם,‬
‫כדי לשמור על השקט,‬ ‫הם חייבים לשפוך את דמו של סוהר.‬
‫אני תוהה איך מרגישים הסוהרים כאן,‬
‫כשהם עובדים לצד אסירים‬
‫שעלולים לדקור אותם בכל עת וללא סיבה.‬
‫אחרי חצי שעה בחוץ בלבד,‬
‫אני שוב בתא שבו נבלה‬ ‫את 23.5 השעות שנותרו ביממה.‬
‫הקלאוסטרופוביה היא בלתי נסבלת.‬
‫יש לנו רק טלוויזיה מקרטעת‬ ‫שאין לנו שליטה בה,‬
‫ומשחק בשם ״סטוקס״ שמצויר על סדין.‬
‫תיקח לו.‬ ‫-את שניהם?‬
‫את שניהם.‬ ‫-כן.‬
‫הרגת אותו.‬
‫את מי הרגתי?‬
‫הרגת אותי.‬ ‫-אז הוא מחפש אותך.‬
‫אתה מבוקש.‬
‫אני אחסל אותך.‬ ‫-אתה מבוקש.‬
‫פעם ראשונה שלך בכלא?‬ ‫-ישבתי בכלא באנגליה על רצח ושוד.‬
‫ובשוד הזה, השתמשת באקדח?‬
‫אני יכול להסביר את זה פעם אחת?‬
‫אם תאמינו לי או לא, זה עניין שלכם.‬
‫אנחנו נשמע אם תשקר.‬
‫תשמעו אם אני משקר.‬
‫בסדר. זה בסדר.‬
‫תשפטו אותי איך שאתם רוצים.‬
‫אבל הואשמתי בהיותי חבר בכנופייה,‬
‫לא כאן, בדרום אפריקה, אלא באנגליה,‬
‫שהייתה מעורבת במעשי שוד,‬
‫של אנשים עשירים מאוד,‬
‫ובסופו של דבר, הועמדנו למשפט,‬
‫הורשענו, ונידונו לכלא,‬
‫למאסר עולם,‬
‫על מעשי הרצח והשוד.‬
‫ואחרי 12 שנה,‬
‫גילו ראיות שהוכיחו שאני לא אשם.‬
‫ומה עם כל הכאב שחווית?‬
‫איבדת 12 שנה, לא 12 ימים או 12 שעות.‬
‫למישהו אכפת מהכאב שלך, כאן?‬
‫עכשיו, כשהם יודעים על עברי כאסיר,‬
‫הם מתחילים סוף סוף לקבל אותי.‬
‫כולנו כאן חברים בכנופיות המספרים.‬
‫אתה היחיד בחדר הזה שהוא פראנס.‬
‫אז עכשיו אנחנו צריכים להחליט‬ ‫מה אפשר לעשות איתך.‬
‫זה חייב להיות ככה? זאת הדרך היחידה?‬
‫במוקדם או במאוחר, תצטרך לקבל החלטה,‬
‫עם עצמך, בשביל לשרוד.‬
‫כי רובנו מגיעים הנה ולא יוצאים יותר.‬
‫נראה שטוב להם להיות יחד בתא,‬
‫אז למה הם לא מסוגלים להסתדר ביניהם‬ ‫גם בלי להיות חברים בכנופייה?‬
‫יש לנו גם כנופיות בחוץ…‬
‫שאנחנו משתייכים אליהן.‬
‫אני, למשל, ״אמריקאי״ בחוץ.‬
‫זו כנופייה אחרת?‬
‫כן. יש הרבה כנופיות בחוץ.‬
‫אנחנו נלחמים בחוץ.‬
‫הבנת? על שטח, הברחות…‬
‫הבנת? בכלא, אנחנו אחים.‬
‫בחוץ זה סיפור אחר לגמרי.‬
‫אפילו אחרי שעברתם את אותה החוויה בכלא?‬
‫גם אחרי עשרים שנה ביחד כאן,‬
‫אם אתפוס אותו בחוץ, אהרוג אותו.‬
‫נראה שהחברות בכנופייה‬ ‫מאחדת אותם נגד הרשויות.‬
‫גם אם הם שונאים זה את זה בחוץ,‬
‫הם משאירים את המחלוקת בשערי בית הסוהר.‬
‫- יום 3 -‬
‫זה יומי השלישי כאן,‬
‫ושולחים אותי לעבוד‬ ‫באגף הפחות שמור של ברנדווליי,‬
‫אליו חבריי לתא עשויים להיות מועברים‬
‫בתנאי שלא יהיו מעורבים‬ ‫באלימות המאורגנת ע״י הכנופיות.‬
‫התחושה כאן כבר שונה מאוד‬ ‫לעומת האגף השמור.‬
‫בניגוד לאגף השמור החדש ממנו באתי,‬
‫האגף הבינוני נראה כמו מקום‬ ‫שלא עודכן כבר עשרות שנים.‬
‫האגף השמור מתוחזק היטב.‬
‫האגף הזה נראה בלוי,‬
‫והם מסתדרים עם מה שיש להם.‬
‫אבל האווירה כאן שונה.‬
‫לעומת האסירים שנעולים בתאים‬ ‫במשך 23.5 שעות ביממה ב־K-3,‬
‫האסירים כאן מורשים לשוטט חופשיים‬ ‫בשטח בית הסוהר במשך רוב היום.‬
‫זה מין בית קולנוע מאולתר.‬
‫בזמן שאני מחכה לתורנות העבודה שלי,‬ ‫אסיר מתעמת איתי.‬
‫אני שואל אותך, מי אתה?‬ ‫מה אתה עושה פה? דווקא פה?‬
‫למה אתה שואל אותי?‬
‫בכלא זאת העבודה שלי, לברר מי אתה.‬ ‫-טוב.‬
‫כדי שאוכל לספר לאחרים מי אתה.‬
‫טוב, בסדר.‬ ‫-הבנת?‬
‫אני 27, וזה ה־28 שלי. הוא חבר שלי.‬
‫טוב.‬
‫נניח לך להיום, בסדר? נבוא שוב.‬
‫טוב?‬ ‫-בסדר.‬
‫שמתי לב שכאן, אפילו באגף הבינוני,‬
‫ברגע שאני נעמד במקום כלשהו,‬
‫ופשוט נח,‬
‫מישהו ניגש אליי,‬
‫ובכמה מקרים, הרגשתי לא בנוח,‬
‫כי אני מסתכל למישהו בפנים,‬ ‫והוא מסתכל עליי,‬
‫והשאלה הראשונה שלו היא…‬ ‫״מאיפה אתה? מה אתה עושה פה?״‬
‫אז למרות שהמקום הזה שונה,‬ ‫והאווירה בו פחות מתוחה,‬
‫הוא לא חף מהאידאולוגיה,‬ ‫התרבות, וההתנהגות של הכנופיות.‬
‫האסירים מועברים הנה מהאגף השמור‬
‫רק אחרי שהם מפגינים מוכנות לציית לכללים.‬
‫85 אחוזים מהם יוצאים לעבוד,‬
‫והאגף הבינוני מאכיל את קומפלקס הכליאה כולו‬
‫מאדמות חקלאיות בשטח של 60,000 קמ״ר.‬ ‫כאן אעבוד היום.‬
‫זה האגף השמור.‬ ‫-כן, הייתי שם.‬
‫כשהאסירים חולפים על פני‬ ‫האגף השמור בדרכם לעבודה,‬
‫זו התזכורת היומית שלהם‬ ‫לגמול על התנהגותם הטובה.‬
‫הייתי שם שלוש וחצי שנים.‬
‫שלוש וחצי שנים?‬ ‫-מתוך 14 השנים שלי כאן.‬
‫אבל זה קשה, נכון?‬ ‫-קשה שם, כן.‬
‫הנוף יפה. כלומר…‬
‫אם אתה מבלה כמה שנים בכלא,‬
‫ואז מרוויח את הזכות לעבור לאגף הבינוני…‬
‫גם אם זה רועש ולא פשוט,‬
‫זו פריבילגיה.‬
‫זה מה שהם מייצרים:‬
‫המון המון גזר.‬
‫אדוני.‬ ‫-כן, אדוני.‬
‫שבור את הגזרים שם.‬
‫לשבור את הגזר?‬ ‫-כן.‬
‫אתם קוצרים והם שוברים?‬
‫איזו עבודה היא הכי קלה?‬
‫הכי קלה? אין עבודות קלות.‬
‫טוב. תשובה טובה.‬
‫אין עבודות קלות.‬ ‫-תשובה טובה.‬
‫אני איתך, טוב?‬
‫סנדור, שהורשע בשוד,‬
‫מורשה לעבוד בשדות הגזר מזה שבעה חודשים.‬
‫אז מה עושים? פשוט…‬
‫אתה פשוט שובר את זה.‬ ‫-ככה?‬
‫כמה ארגזים אנחנו צריכים למלא?‬
‫נדמה לי ש…‬
‫אמרו שהיום יש מאה.‬
‫מאה ארגזים כאלה?‬
‫כמה זמן נשאר לך כרגע?‬
‫איזה עונש אתה מרצה כרגע?‬
‫אני מרצה חמש שנים על שוד.‬
‫חמש שנים על שוד.‬ ‫-עוד מעט אשתחרר מהכלא.‬
‫אתה לקראת סוף המאסר שלך?‬
‫האמת היא שנמאס לי מהחיים האלה. אתה מבין?‬
‫כי ישבתי כמה פעמים,‬
‫וניסיתי להשתנות, אבל…‬
‫זה היה לי קשה מדי,‬ ‫אבל הפעם באמת אעשה שינוי.‬
‫למה אתה מאמין שהשתנית הפעם,‬
‫ושאתה לא סתם אומר?‬
‫בגלל שקיבלתי את המשיח ישוע הנוצרי.‬
‫אחזור לדרך הישר בחוץ.‬
‫מעסיקים אנשים כמוך בחוץ?‬
‫ברוב המקרים, קשה מאוד לאנשים לקבל מישהו,‬
‫בייחוד כשיש עליך‬ ‫סימנים וקעקועים כאלה, אבל…‬
‫איזה סימן?‬
‫כן. כתוב פה ״בן של… הצדעה לעשרים ושש״.‬
‫כן.‬ ‫-טוב.‬
‫״שונאים אותי בגלל הגאווה שלי״ וכל זה.‬
‫אומרים שבבית חולים אפשר‬ ‫להסיר את זה, למחוק.‬
‫כן. היית עושה את זה?‬
‫כן. הייתי מגיש בקשה, כן.‬
‫היית רוצה, אבל אתה לא יודע אם אפשר, או…?‬
‫אני לא יודע אם אפשר, אבל אני מתכוון לבדוק.‬
‫אני כבר לא עבד. אני ילד של אלוהים.‬
‫בכנופייה בכלא זוכרים אותי‬ ‫בתור אחד האחים שלהם,‬
‫אבל אני אומר להם שאני כבר לא אחד מהם.‬
‫סנדור הוא האדם הראשון שפגשתי‬ ‫שרוצה לעזוב את הכנופייה.‬
‫אתה יכול לעזוב?‬
‫אתה יכול פשוט להפסיק,‬ ‫אם אתה רוצה פשוט להפסיק?‬
‫אני לא מוכן לדבר על דברים כאלה כרגע.‬
‫מבין?‬ ‫-בסדר.‬
‫זה בזבוז של החיים שלי.‬
‫אני רוצה משהו טוב בחיים שלי, יום אחד.‬
‫כן, ורק אתה יכול.‬ ‫אף אחד לא יכול לעשות את זה במקומך.‬
‫אני תוהה אם כנופיית המספרים‬ ‫תרשה לסנדור לעזוב אי־פעם,‬
‫ואיך ייראו חייו כשיחזור לקייפ פלאטס.‬
‫- יום 4 -‬
‫למחרת בבוקר, אני באגף הבינוני,‬
‫ואומרים לי לעזור לאסיר אחר בעיסוקיו היום.‬
‫בראדלי!‬
‫איפה בראדלי?‬
‫שלום. רפאל, נכון?‬
‫מה שלומך?‬ ‫-נעים להכיר.‬
‫הוא יעזור לך בחצר, בעבודות שלך.‬ ‫-טוב.‬
‫ככה אנחנו לובשים את המדים. אתה…‬
‫אתה נראה כמו חדש שרק עכשיו הגיע.‬
‫כולם עושים לי את זה. זה כנראה…‬
‫אתה בתא לבדך, או בתא משותף?‬
‫לא, אנחנו בחדר גדול.‬
‫בראדלי באגף הבינוני כבר שבעה חודשים,‬
‫והוא ״פראנס״,‬ ‫אחד שאינו חבר בכנופייה, כמוני.‬
‫ארבעים ושמונה בסך הכול.‬
‫ארבעים ושמונה?‬ ‫-כן.‬
‫טוב.‬ ‫-זאת המיטה שלי.‬
‫וואו, 48 בכל תא.‬ ‫-כן.‬
‫ואני חשבתי שהתא שלי באגף השמור היה צפוף.‬
‫לפחות בראדלי מבלה את רוב יומו בחוץ.‬
‫הוא מזמן אסירים לפגישות עם סוהרים ויועצים.‬
‫אלה הרשימות שאני מקבל בכל יום.‬
‫לפסיכולוג, עובד סוציאלי, ועדת שחרורים.‬
‫רוצה… אתה יכול להגות את השם?‬
‫מה השם?‬
‫אמפנדולו יקלו?‬
‫אמפנדולו יקלו!‬
‫אמפנדולו יקלו.‬
‫אתה נהיה דרום אפריקאי. יש לך את ה…‬ ‫-הוא בא.‬
‫אמפנדולו יקלו? הוא כאן?‬
‫אמפנדולו יקלו!‬
‫הוא בחוץ? טוב. תודה.‬
‫בדרך כלל אני צועק כמו משוגע.‬
‫אמפנדולו יקלו!‬
‫כן?‬ ‫-אז…‬
‫אתה ברשימה לעובדת הסוציאלית למחר.‬ ‫מר מור אמר.‬
‫אז אל תשכח את הפגישה שלך מחר בבוקר.‬
‫טוב? תודה, מר יקלו.‬
‫בראדלי מתבלט מאוד,‬
‫אבל נראה שהוא מצא דרך לבצע את המוטל עליו‬
‫מבלי להסתבך עם הכנופיות.‬
‫בתור אחד שבא מחיים אחרים,‬ ‫מהמעמד הבינוני־גבוה…‬
‫טוב.‬ ‫-לא…‬
‫לא חבר בכנופייה,‬
‫גוון העור שלי קצת בהיר, וכולי,‬
‫היה לי קשה מאוד.‬
‫בסופו של דבר, זה הצריך הרבה…‬
‫כסף. בהחלט כסף.‬
‫כן? נאלצת לקנות…?‬ ‫-כן, בהחלט.‬
‫נאלצתי לשלם פרוטקשן, במילים פשוטות.‬
‫אבל איך התמודדת עם האתגר,‬
‫כשיותר מאדם אחד התעניין בשירותים שלך?‬
‫יש רוטינה פשוטה.‬
‫אם אתה הולך לחנות פעם בחודש,‬ ‫ואני פשוט קונה…‬
‫טבק טבק, קפה קפה,‬
‫סוכר סוכר, מלבין מלבין, וזהו.‬ ‫-טוב.‬
‫אז קנית שניים מכל דבר.‬ ‫-בדיוק.‬
‫וזה עבד?‬ ‫-כן.‬
‫אני בחיים. כן.‬
‫ולא הכריחו אותי ל… מה שלא יהיה.‬
‫לא הוטרדתי, וכולי.‬
‫לא חווית אלימות פיזית.‬ ‫יכולת לקנות את דרכך החוצה.‬
‫לקנות את דרכי החוצה.‬
‫כדי לשרוד כפראנס בבתי הסוהר האלה,‬ ‫ולהימנע מאלימות,‬
‫אסירים כמו בראדלי בוחרים לסגור דיל.‬
‫הוא הצליח לעקוף את ההצטרפות לכנופייה,‬
‫מפני שהוא הצליח לשלם כדי לא לחטוף מכות,‬
‫ולא חווה בריונות,‬ ‫ולא לקחו לו את החפצים שלו.‬
‫- יום 5 -‬
‫היום אני חוזר לאגף השמור.‬
‫אני רוצה לדבר עם קרטיס,‬
‫שהציג חזות קשוחה כשחייתי איתו.‬
‫אבל משהו בהתנהלות שלו‬
‫גורם לי לחשוב שהדרגה שלו בכנופייה‬
‫מכבידה עליו.‬
‫אתה מקייפ פלאטס?‬
‫כן, גדלתי בקייפ פלאטס.‬
‫אתה מרצה עונש מאסר ממושך מאוד.‬
‫עשרים וחמש שנה.‬
‫על מה קיבלת 25 שנות מאסר?‬
‫הסעיף שלי הוא רצח,‬
‫ושוד בנסיבות מחמירות.‬
‫הבחנתי בדבר אחד,‬ ‫אם לא אכפת לך שאני אומר.‬
‫אני מבחיין במשהו, בהבעות הפנים שלך,‬
‫שהוא כמעט דאגה…‬
‫בגלל הדרגה שלך בכנופייה,‬
‫בגלל האחריות שמוטלת על כתפיך.‬
‫לדוגמה, שני חברים בכנופייה רבים ביניהם,‬
‫ואחד מהם מכה את השני. יורד לו דם מהאף.‬
‫אתה צריך לקבל החלטה.‬
‫אתה חלק מתהליך קבלת ההחלטה, נכון?‬
‫בגלל הדרגה שלך.‬
‫וההחלטה היא שחייבים לשפוך דם של סוהר.‬ ‫-אמת.‬
‫למען האמת, כבר קיימת סיטואציה.‬
‫לפני חמש שנים, כשהגעתי הנה,‬
‫אסיר היכה סוהר באמצעות מנעול.‬
‫זה היה באגף שבו ישנתי.‬
‫החבר בכנופיית 28 שביצע‬ ‫את התקיפה האכזרית הזאת‬
‫מת כתוצאה מחבלות שספג בתקרית.‬
‫עד היום לא הייתה פעולת תגמול‬ ‫של כנופיית 28 בבית הסוהר הזה.‬
‫חבר ב־28 הוכה למוות.‬
‫לרוע המזל, הכנופייה שלי דורשת‬
‫שגם אחד הסוהרים חייב למות.‬
‫מי יעשה את זה?‬
‫זה משהו שמוטל עליי כרגע,‬
‫בגלל שהייתי נוכח שם.‬
‫זה עדיין מרחף, כמו ענן,‬
‫מעל לחברי 28 בבית הסוהר הזה.‬
‫זה נשמע מטורף.‬
‫אם קרטיס יהיה מעורב בנקמת הדם הזאת,‬
‫הוא צפוי לבלות את שארית חייו בכלא.‬
‫ואם לא תעשה משהו, אז…‬
‫אם יראו שלא עשיתי כלום,‬
‫אקבל עונש.‬
‫מהכנופייה שלך.‬ ‫-מהכנופייה שלי.‬
‫הם ישפכו את הדם שלי.‬
‫אם זה יגיע לנקודה הזאת,‬ ‫אני אצטרך לקבל את ההחלטה.‬
‫וזאת החלטה שמתקבלת בשנייה.‬
‫טוב.‬ ‫-או שאלך עם זה, או שלא.‬
‫חששתי לשלומו של קרטיס.‬
‫נראה שהוא לכוד בחובתו‬ ‫כחבר בכיר בכנופיית 28.‬
‫הוא הגיע לאן שרצה להגיע,‬
‫אבל יש לזה מחיר.‬
‫וכרגע, מבחינתו,‬
‫המחיר הוא דמו של סוהר.‬
‫יום 6 -‬
‫היום אני רוצה לגלות איך חיים הסוהרים‬
‫תחת איום מתמיד של אלימות כנופיות.‬
‫כמה זמן אתה כבר עובד כאן?‬
‫הייתי באגף השמור ארבע שנים.‬
‫ומה אתה עושה? מה התפקיד שלך?‬
‫אני חבר ב־EST,‬
‫צוות תמיכה בשעת חירום.‬
‫אנחנו אלה שמבצעים פעולות חיפוש מיוחדות,‬
‫פיזור מהומות, חילוץ מתאים,‬
‫וכולי.‬
‫גרבר מתמודד עם הכנופיות מדי יום.‬
‫מה בעיניך האתגר הגדול ביותר‬ ‫בבית הסוהר הזה?‬
‫האתגר הגדול ביותר שעומד בפנינו הוא‬
‫העבודה עם האסירים‬ ‫שחברים בכנופיות המספרים.‬
‫אנחנו עלולים לחוות אלימות‬ ‫בכל יום, בכל רגע.‬
‫אבל אין לדעת מתי זה יקרה.‬
‫אחת הסכנות כאן… לפני חמש או שש שנים,‬
‫הייתה תקרית דרמטית למדי,‬
‫שבה אסיר איבד את חייו.‬ ‫היה עימות בין אסירים לבין סוהרים.‬
‫מה ידוע לך על זה?‬
‫שחלק מחברי הכנופיות שהיו מעורבים ביום ההוא‬ ‫עדיין נמצאים כאן.‬
‫אז הדרך שלהם לפתור את זה‬
‫היא לשפוך את דמו של אחד הסוהרים.‬
‫ואנחנו מצפים לזה בכל יום.‬
‫כי אין לדעת מתי משהו יתרחש.‬
‫ואיך ההרגשה להיות נתון לאיום כזה?‬
‫אתה פשוט משתדל לחיות מיום ליום.‬
‫ולא לחשוב על זה יותר מדי, כי אחרת,‬
‫זה יאכל אותך מבפנים,‬
‫ואתה תחווה קריסה נפשית,‬
‫איפשהו לאורך הדרך.‬
‫מה אפשר לעשות כדי‬
‫לפרק את ההיררכיה,‬
‫ואת כל מה שכנופיות המספרים מייצגות?‬
‫טוב, אם לומר לך את האמת,‬
‫אני לא מאמין שנצליח לפרק את הכנופיות.‬
‫אבל מה שאפשר לעשות, ומה שאנחנו עושים כרגע,‬
‫זה ליישם ניהול כנופיות,‬
‫ולהפריד בין החברים שמקבלים את ההחלטות.‬
‫אם, נאמר, מתקבלת החלטה לשפוך את דמו‬
‫של סוהר,‬
‫הם עלולים לקבל את ההחלטה,‬
‫ולבצע אותה, לפני שהמידע מגיע לידינו.‬
‫לפחות בינתיים,‬
‫נראה שהממסד מטפל בחברים פעילים בכנופיות‬
‫באמצעות הפרדתם לקבוצות קטנות,‬
‫כדי להקשות עליהם לפעול.‬
‫- הפרדה -‬
‫אבל חברים מסוימים בכנופיות‬ ‫הם מסוכנים כל כך‬
‫שאפילו בית הסוהר הזה לא מסוגל להחזיק בהם.‬
‫הם מוחזקים כאן באגף הבידוד,‬
‫״אבונגווני סופר מקס״,‬
‫בית הסוהר השמור ביותר בדרום אפריקה.‬
‫אני כאן כדי להיפגש עם ג׳ורג׳ תומאס.‬
‫כחשוד בהיותו מנהיג בכנופיית 28,‬
‫הוא הורשע בכמה פשעים של הכנופייה,‬
‫ובשבעה מעשי רצח.‬
‫חלק מקורבנותיו עמדו להעיד נגדו,‬
‫והוא הורשע בארגון הרציחות שלהם‬
‫באמצעות הקשרים שלו בכלא.‬
‫כעת הוא מרצה מאסרי עולם מרובים‬ ‫בתוך תא הבטון הזה,‬
‫שמטרתו לבלום את השפעתו על כנופיות המספרים.‬
‫בוא, שב לידי.‬
‫טוב.‬
‫קראתי הרבה דברים,‬
‫ושמעתי הרבה דברים, על ג׳ורג׳ תומאס.‬
‫לא הייתי מלאך.‬ ‫-לא.‬
‫מתי נהיית מעורב בפשע לראשונה?‬
‫הייתי ילד רגיל,‬
‫ואז נהייתי מעורב בכנופיות.‬
‫היו שם כנופיות אחרות.‬
‫היו להם‬
‫שני בתים, שם היו מבריחים.‬
‫הלכנו לבית הזה באחד הערבים.‬
‫נדמה לי שהיה לנו רובה סער R4,‬
‫שלושה Z-88 בקליבר 9 מ״מ,‬
‫ורימון יד, ותקפנו אותם.‬
‫ואז ירינו בכמה מהם.‬
‫יריתם בהם למוות?‬
‫ירינו בתשעה.‬
‫למוות.‬ ‫-ירינו בתשעה.‬
‫אני לא זוכר כמה מתו שם, אבל ירינו בתשעה.‬
‫ג׳ורג׳ בילה חלק גדול מחייו בכלא.‬
‫ספר לי על הקעקועים שלך.‬ ‫למה קיעקעת את הפנים שלך,‬
‫ואת הצוואר ואת הגוף שלך.‬
‫כשהגעתי לכלא, בתקופת האפרטהייד, כן?‬
‫היה לנו הרבה זמן פנוי.‬
‫ככה התחלנו לקעקע אחד את השני.‬
‫הקעקועים של ג׳ורג׳ מספרים את סיפורו האפל‬
‫של הטיפוס שלו בסולם הדרגות בכנופייה.‬
‫אז לקחת את הדרגה בכנופייה ברצינות רבה.‬
‫הייתי ״מפקח״ אז. אין דרגה גבוהה יותר.‬
‫נדמה לי שב־1994 או 1995,‬
‫דקרנו 27 סוהרים.‬
‫עשרים ושבעה סוהרים?‬
‫עשרים ושבעה סוהרים.‬
‫בברנדווליי, אז.‬ ‫-למה?‬
‫בגלל הנסיבות אז, בתוך הכלא.‬
‫הם לא הקשיבו לתלונות שלנו.‬
‫וחוץ מזה, כנופייית 28‬
‫הייתה פשוט ארגון‬
‫שנבע מתוך השיטה של תקופת האפרטהייד.‬
‫אבל עכשיו, רוב הסוהרים הם בדיוק כמוך.‬
‫הם סבלו כמוך, הם חיו תחת אפרטהייד…‬ ‫-אני מסכים.‬
‫לכן אני אומר‬
‫שאני לא מסכים עם מה שקורה כרגע.‬
‫בגלל שמאז הדמוקרטיה, אנחנו יכולים לדבר.‬
‫אתה יודע, אתה בתוך קבר בטון.‬
‫בתור גנרל ב־28,‬
‫איזו השפעה יש לך כרגע,‬
‫מתוך הקבר הזה?‬
‫בפנים או בחוץ?‬
‫שניהם.‬
‫אני עדיין בקשר עם הרבה חברים שלי.‬
‫אבל רוב הזמן, עכשיו,‬ ‫אני משתדל לעודד אותם‬
‫להתרחק מהשיטות הישנות.‬
‫אפילו ג׳ורג׳ תומאס,‬
‫חבר הכנופייה הבכיר ביותר שפגשתי,‬
‫מפנה את גבו לקוד האלים של הכנופיות,‬ ‫כך נראה.‬
‫הוא הודה שהוא…‬
‫היה בעל השפעה,‬ ‫ושהוא מסוגל גם כעת, אם ירצה בכך,‬
‫להשפיע על אנשים בחוץ,‬
‫אבל עכשיו, לדבריו, המסר שהוא מעביר מבפנים‬ ‫הוא מסר חיובי.‬
‫אני מניח שהשאלה הגדולה היא‬ ‫האם הוא השתנה,‬
‫או שמא הוא עדיין…‬
‫אדם בעל השפעה מסוכנת מאוד?‬
‫- יום 7 -‬
‫אני רוצה לשאול את מפקד בית הסוהר‬
‫אם הכלא יוכל אי־פעם‬ ‫להביא שינוי חיובי בחיי האסירים,‬
‫בעת שרבים מהם עדיין נתונים‬ ‫לשליטתן של כנופיות המספרים.‬
‫לכנופיות המספרים יש מנגנון פעולה משלהן,‬
‫שהוא שונה מהממסד שאתה מנסה לנהל כאן.‬
‫זה מקשה על שיקום האסירים?‬ ‫-כן.‬
‫אבל כרגע,‬ ‫במצב הסוציו־אקונומי בדרום אפריקה,‬
‫העוני הוא הבעיה.‬
‫אין עבודה בחוץ.‬
‫לדוגמה,‬
‫היום, אנשים פונים לגנגסטרים‬ ‫בגלל שאין להם אוכל על השולחן.‬
‫וחלק מהעבריינים, בייחוד הגנגסטרים,‬
‫הם ברובם עבריינים שאין להם כלום,‬
‫בחיים.‬
‫האגף השמור הוא אגף חדש, אז…‬
‫במה שונה המצב לעומת מה שהיה קודם?‬
‫בעבר לא היה שיקום בכלל.‬
‫טוב.‬ ‫-לפני שנים,‬
‫זאת הייתה פשוט מכלאה.‬
‫בשיטה הנוכחית,‬ ‫יש הרבה שינויים בבתי הסוהר.‬
‫עברנו מגישה של הענשה לגישה שיקומית יותר.‬
‫יש כאלה שמשתנים,‬ ‫שמפסיקים להתעניין בגנגסטריזם,‬
‫אז אנחנו מוציאים אותם.‬
‫אנחנו נותנים להם יד ומנסים לשקם אותם,‬
‫מנסים לתמוך בהם בשחרור,‬ ‫שיחזרו להיות אזרחים שומרי־חוק.‬
‫הגעתי לסוף התקופה שלי‬ ‫בבית הסוהר ברנדווליי.‬
‫תרבות הכנופיות היא חלק בלתי נפרד‬ ‫מהחיים בכלא כאן, בדרום אפריקה.‬
‫כנופיות המספרים אולי שומרות על השקט‬ ‫בין כנופיות רחוב שונות בפנים,‬
‫אבל מקשות על המוסד לשקם את האסירים.‬
‫הכחדתה היא משימה בלתי אפשרית.‬
‫מרגע שהם נהיים חברים ב־26, ב־27, או ב־28,‬
‫הסטיגמה הזו תרדוף את האסירים האלה‬ ‫למשך שארית חייהם.‬
‫תרגום כתוביות: יניב אידלשטיין ‬